Opud Moisésenba' huamanmadika'eri fariseo huamanmadika'eriere Apagba' huakka' mo'nopo̱e̱nig'a nama'da mo'nopo̱i̱ka'po bo'kika'ne . Opud pai'da mo'nopo'e̱a̱pone . Menta anís cominoere aypo huatokbuk Diostaj sig sig bo'yokika'nig'a Diosen e'manmadika' kenda Dios huakka' o'pak kennayo kahue' mo'i̱ka'ne . Opudnayo butukda huadik kikahue' mo'e̱ne . Nog aratbuttaj matinepahuihue' mo'i̱ka'ne . Kenpa'ti Diostaj oknopo̱e̱hue'da mo'i̱ka'ne . Aya' Diosen 'uru e'manmadika' kika'dik mo'e̱po , nogomeytaj butuk huadikyo' kika'dik mo'e̱po , aya'tada yan'matinepahuika'po , kenpa'ti aypo huatokbukkon Diostaj yokdik mo'i̱ka'apone .
